Na temelju članka 34., stavka 1. Zakona o komunalnom gospodarstvu ("Narodne novine", broj 68/18. i 110/18. - Odluke Ustavnog suda RH) i članka 30. Statuta Općina Sveti Ivan Žabno ("Službeni glasnik Koprivničko križevačke županije", 10/13. i 2/18) Općinsko vijeće Općine Sveti Ivan Žabno na 12. sjednici održanoj dana 22. prosinca 2018. donijelo je

**O D L U K U**

**o povjeravanju obavljanja komunalnih djelatnosti na području**

**Općine Sveti Ivan Žabno**

Članak 1.

Odlukom o povjeravanju obavljanja komunalnih djelatnosti na području Općine Sveti Ivan Žabno (u daljnjem tekstu: Odluka), trgovačkom društvu Općinskom komunalnom poduzeću „PARK“ d.o.o. , Trg Karla Lukaša 11, Sveti Ivan Žabno povjerava se obavljanje komunalnih djelatnosti na području Općine Sveti Ivan Žabno i to:

1. održavanje nerazvrstanih cesta,
2. održavanje javnih površina na kojima nije dopušten promet motornim vozilima,
3. održavanje građevina javne odvodnje oborinskih voda,
4. održavanje javnih zelenih površina,
5. održavanje građevina, uređaja i predmeta javne namjene,
6. održavanje groblja,
7. održavanje čistoće javnih površina,
8. obavljanje dimnjačarskih poslova,
9. usluge ukopa pokojnika.

Članak 2.

Obavljanje komunalnih djelatnosti iz članka 1. ove Odluke povjerava se trgovačkom društvu Općinskom komunalnom poduzeću „PARK“ d.o.o. na rok od 4 godine.

Članak 3.

Trgovačko društvo Općinsko komunalno poduzeće „PARK“d.o.o. obvezno je Općini Sveti Ivan Žabno svake godine dostavljati godišnje izvješće o poslovanju do 30. travnja za prethodnu godinu.

Članak 4.

Stupanjem na snagu ove Odluke prestaje važiti Odluka o povjeravanju poslova i izgradnje cesta, mrtvačnica i ostalih objekata komunalne infrastrukture Općinskom komunalnom poduzeću „Park“ d.o.o. Klasa: 363-01/07-01/01 Urbroj: 2137/19-07-01 od 9. veljače 2004. godine.

Članak 5.

Ova Odluka stupa na snagu osmog dana od dana objave u “Službenom glasniku Koprivničko- križevačke županije”.

OPĆINSKO VIJEĆE OPĆINE SVETI IVAN ŽABNO

KLASA: 363-03/18-01/08

URBROJ: 2137/19-02/1-18-1

Sveti Ivan Žabno, 22. prosinca 2018.

PREDSJEDNIK:

Krešimir Habijanec